Source: http://www.rautaverkko.fi/sopimusehdot
Timestamp: 2017-09-21 19:24:34+00:00
Document Index: 21732777

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Rautaverkko.fi -verkkokaupasta tilaaminen ei edellytä rekisteröitymistä tai oman tilin luomista. Tilauksen yhteydessä asiakas antaa kuitenkin suostumuksensa, että Rautaverkko tallentaa asiakkaan tiedot tilausrekisteriinsä. Tilausrekisterin tietoja voidaan käyttää tilauksen käsittelyyn ja tuotteiden toimittamiseen asiakkaalle sekä mahdollisissa palautus- ja takuuasioissa. Rautaverkon tilausrekisteri on luottamuksellinen. Rautaverkko ei luovuta tilausrekisterin tietoja kolmansille osapuolille.
Tilatessaan asiakas sitoutuu tilaushetkellä voimassa oleviin tilaus- ja toimitusehtoihin. Voimassa olevat sopimusehdot ovat luettavissa Rautaverkko.fi -verkkokaupassa osoitteessa http://www.rautaverkko.fi/sopimusehdot.
Kaupankäyntiin liittyvä yhteydenpito asiakkaan ja Rautaverkon välillä tapahtuu sähköpostilla tai Rautaverkko.fi -verkkokaupan Internet-sivuston kautta. Tilauksen tekemisen jälkeen asiakas sitoutuu tarkkailemaan sähköpostiaan tilaukseen liittyvien tietojen vastaanottamiseksi.
Rautaverkon hinnat sisältävät arvonlisäveron. Hinnat eivät sisällä mahdollisia toimituskuluja asiakkaan määrittelemään osoitteeseen. Rautaverkko pidättää oikeuden tilauksien perumiseen selvien hintavirheiden tapauksessa, eli jos hinta on siinä määrin virheellinen, että asiakkaan olisi pitänyt ymmärtää virheen olemassaolo.
Ostokset Rautaverkko.fi -verkkokaupasta toimituskuluineen maksetaan tilauksen teon yhteydessä verkkopankissa tai luottokortilla. Ajantasaiset maksutavat ovat nähtävillä Rautaverkko.fi -verkkokaupan Internet-sivuilla osoitteessa http//www.rautaverkko.fi/maksutavat.
Maksusuorituksen jälkeen asiakkaan on odotettava, että Internet-selain palauttaa asiakkaan automaattisesti Rautaverkko.fi -verkkokauppaan, tai valittava paluu verkkokauppaan verkkopankissa olevasta linkistä. Tällä varmistetaan, että tilaus rekisteröityy Rautaverkon järjestelmään. Tilauksen maksamisen jälkeen asiakas saa tilausvahvistuksen ilmoittamaansa sähköpostiosoitteeseen. Jos tilausvahvistusta ei tule, Rautaverkko ei voida taata, että tilaus olisi rekisteröitynyt järjestelmään oikein. Tällöin asiakkaan tulee ottaa heti yhteyttä Rautaverkon asiakaspalveluun sähköpostitse osoitteella asiakaspalvelu@rautaverkko.fi.
Rautaverkko.fi toimittaa tavaroita vain Suomeen. Rautaverkko toimittaa tavaroita varastostaan tai toimitusmyyntinä asiakkaan tilauksen mukaisesti suoraan tavarantoimittajilta. Kaikki tilauksella olevat varastotuotteet toimitetaan yhdellä kertaa. Toimitusmyyntituotteet toimitetaan tavarantoimittajakohtaisesti yhdessä lähetyksessä.
3.1 Nouto Rautaverkon noutopisteestä
Rautaverkon noutopiste sijaitsee Haminassa osoitteessa Rimamöljänkatu 2, 49400 Hamina. Noutotoimitus on mahdollinen vain Rautaverkon varastotuotteille. Noutotoimituksen valinnut asiakas saa sähköpostilla ilmoituksen, kun tilatut tuotteet ovat valmiina noudettavaksi. Tavaran saa noutaa tilausnumeroa vastaan ja todistamalla henkilöllisyytensä kuvallisella todistuksella.
3.2 Nouto postista
Joillekin tuotteille on mahdollista valita toimitustavaksi nouto postin palvelupisteestä. Tuotteet lähetetään tällöin Postin Economy-pakettina, ja paketit voi noutaa Postin palvelupisteestä saapumispäivänä klo 16 jälkeen. Lue lisää Economy-paketista Postin Internet-sivuilla.
3.3 Kotiinkuljetus
Kotiinkuljetukseen sisältyy tuotteiden kuljettaminen asiakkaan ilmoittamaan osoitteeseen. Toimitusosoitteeseen on päästävä isolla jakeluautolla. Tuotteiden kantaminen sisään tai kerroksiin on asiakkaan vastuulla.
Varastotuotteiden kotiinkuljetuksessa käytetään Postin Express Flex -palvelua tai Postin rahtipalvelua. Express Flex -palvelussa jakelu tapahtuu arkisin kello 14 mennessä, suuremmissa kaupungeissa jakelu on mahdollinen klo 21 asti. Asiakkaaseen ollaan aina yhteydessä toimitusajankohdasta sopimiseksi. Paketit on mahdollista noutaa myös Postin palvelupisteestä, mutta vastaanottajan pitää olla yhteydessä Postiin ja sopia lähetyksen toimittamisesta palvelupisteeseen. Lisätietoja Express Flex -palvelusta Postin Internet-sivuilla. Kuljetusyksiköitä ei voi noutaa, vaan ne toimitetaan aina kotiin. Kotimaan rahti jaetaan arkisin klo 8-17 välillä.
Toimitusmyynnissä kotiinkuljetus tapahtuu pääsääntöisesti käyttämällä tavarantoimittajien sopimuskumppaneita. Tällöin kuljettaja soittaa asiakkaan matkapuhelinnumeroon ennen toimitusta tai viimeistään silloin, jos osoitteessa ei ole vastaanottajaa. Asiakkaan vastuulla on järjestää toimitusosoitteeseen henkilö, joka tarkastaa ja vastaanottaa toimituksen. Mikäli vastaanottajaa ei ole mahdollista järjestää, on lähetyksen jättämisestä sovittava kuljettajan kanssa.
Jos asiakasta ei tavoiteta ja toimitusosoitteessa ei ole vastaanottajaa, veloitetaan kulut tuotteiden mahdollisesta säilyttämisestä asiakkaalta. Jos asiakasta ei tavoiteta 7 vuorokauden kuluessa, tavarat palautetaan toimittajalle, kauppa puretaan ja turhasta kuljetuksesta aiheutuneet kulut veloitetaan asiakkaalta. Kauppasummasta mahdollisesti jäljelle jäävä osuus palautetaan asiakkaalle.
Toimituksen mukana tulee rahtikirja tai lähete. Vastaanottajan on tarkistettava, että toimituksen sisältö on lähetteen mukainen ja vahingoittumaton. Rahtikirjan tai lähetteen allekirjoitus tulee tehdä vasta tavaran tarkistuksen jälkeen. Mikäli toimitetuissa tuotteissa on puutteita tai virheitä, ne tulee kirjata rahtikirjaan tai lähetteeseen mahdollisimman selkeästi ja ottaa sen jälkeen yhteyttä Rautaverkkoon kohdan 6. mukaisesti. Sellaiset virheet, joita ei ole kirjattu rahtikirjaan tai lähetteeseen ja jotka ovat toimitushetkellä havaittavissa, jäävät asiakkaan vastuulle.
Kotiinkuljetuksen toimituskulut vaihtelevat tuotteiden ja tavarantoimittajien mukaan. Toimitusmyyntituotteiden toimituskulut voi tarkistaa ostoskorista. Varastotuotteiden toimituskulut voi tarkistaa kassalla varastotuotteiden toimitustavan valintavaiheessa. Varastotuotteiden nouto Rautaverkon noutopisteestä on ilman toimituskuluja.
Rautaverkko pidättää oikeuden toimituskulumuutoksiin saaristoon ja Ahvenanmaalle. Näissä tapauksissa Rautaverkko on yhteydessä asiakkaaseen mahdollisista muutoksista, jolloin asiakkaalla on mahdollisuus halutessaan muuttaa tai perua tilauksensa.
Pyrimme toimittamaan varastossa olevat tuotteet 2-3 työpäivän aikana tilauksesta. Pääsääntöisesti varastotuotteiden toimitusaika on enintään 5-7 työpäivää. Toimitusmyynnissä tuotteiden toimitusaika vaihtelee tuote- ja tavarantoimittajakohtaisesti. Toimitusaika-arvio on esitetty tuotetietojen yhteydessä.
Tuotteiden toimitusaika päivitetään saatavuuden perusteella säännöllisesti verkkokauppaan. Virhetilanteissa Rautaverkko pidättää oikeuden ilmoittaa asiakkaalle tuotteiden todellisen toimitusajan tai saatavuuden. Mikäli tuotetta ei ole enää saatavilla, asiakkaalla on mahdollisuus muuttaa tai perua tilauksensa. Rautaverkon vastuu huonosta saatavuudesta rajoittuu kaupan purkamiseen ja kauppasumman palauttamiseen asiakkaalle. Rautaverkko ei vastaa toimituksen viivästymisestä mahdollisesti aiheutuvista kuluista.
Mikäli asiakkaan saama tuote on viallinen tai Rautaverkko on toimittanut väärän tuotteen, tulee asiakkaan ilmoittaa asiasta Rautaverkon asiakaspalveluun välittömästi, kuitenkin viimeistään 7 vrk:n kuluessa tuotteen toimituksesta, jotta voidaan sopia tuotteen korjaamisesta, vaihtamisesta tai palauttamisesta ja varmistaa asian mahdollisimman sujuva käsittely. Asiakas voi lähettää viallisen tai väärän tuotteen asiakaspalautuksena Rautaverkolle ilman kuluja.
Mitä seuraavassa todetaan palautusoikeudesta, koskee vain kuluttaja-asiakkaita. Kuluttaja-asiakkailla on 14 vuorokauden oikeus palauttaa tilaamansa tuotteet tai osa tuotteista niiden vastaanottamispäivästä lukien. Palautettavan tuotteen tulee olla käyttämätön, virheetön ja jälleenmyyntikelpoinen. Asiakkaan tulee palauttaa tuotteet hyvin pakattuna niiden alkuperäiseen myyntipakkaukseen, varustettuna mahdollisilla käyttöohjeilla sekä muulla oheismateriaalilla, jotka myyntipakkaukseen kuuluvat.
Palautusoikeuteen eivät kuitenkaan sisälly asiakasta varten räätälöidyt tuotteet tai erikseen asiakasta varten tilatut toimitusmyyntituotteet.
Palautus on Suomesta maksutonta, mikäli
palautettavat tuotteet ovat virheettömiä ja
tuotteet voidaan jättää postin toimipisteessä sellaisenaan postin kuljetettavaksi postipakettina ilman erilliskäsittelyä tai -kuljetusta.
Muussa tapauksessa asiakas vastaa tuotteiden palautuskustannuksista. Tuotteiden palautuskustannukset voivat vaihdella palautettavien tuotteiden koon ja painon sekä kuljetusetäisyyden mukaan.
7.1. Toiminta palautuksissa
Palautusta varten asiakkaita pyydetään ottamaan ensin yhteyttä Rautaverkon asiakaspalveluun, jotta varmistetaan asian mahdollisimman sujuva käsittely. Asiakas voi palautuksiin liittyen ottaa yhteyttä joko täyttämällä tuotepalautuslomake, joka löytyy Rautaverkko.fi -verkokaupan sivulta http://www.rautaverkko.fi, sivun alareunasta kohdasta ”Asiakaspalvelu - Palautukset” tai sähköpostitse osoitteella asiakaspalvelu@rautaverkko.fi. Sähköpostissa tulee ilmetä
palautettavat tuotteet tuotekoodeineen
tilinumero, johon rahapalautus maksetaan.
Yhteydenoton jälkeen asiakas saa tarkemmat palautusohjeet sähköpostilla. Kun Rautaverkko on vastaanottanut palautetut tuotteet ja todennut palautuksen näiden ehtojen mukaiseksi, kauppasumma palautetaan asiakkaalle.
8. TAKUU JA TUOTEVIRHEET
Rautaverkko.fi -verkkokaupassa myydyillä tuotteilla voi olla tuotteesta riippuen valmistajan tai maahantuojan myöntämä takuu. Mahdollinen takuuaika on kerrottu tuotetiedoissa, ja tarkemmat takuuehdot voi tarkistaa joko tuotteen mukana tulevista takuuehdoista tai suoraan tuotteen valmistajalta tai maahantuojalta.
Rautaverkon toimituksen mukana tuleva lähetyslista toimii takuutodistuksena ja asiakkaan tulee säilyttää se koko takuuajan. Takuuaika alkaa tilausvahvistuksen päivämäärästä. Takuun aikana tehdyt korjaukset, tuotevaihdot tai muut toimenpiteet eivät pidennä takuuaikaa.
Takuu ei kata tuotteen käyttö- tai asennusohjeiden vastaisesta toiminnasta aiheutuneita virheitä. Takuu korvaa vain ohjeiden mukaisessa käytössä ilmaantuneet viat sekä materiaalivirheet. Asiakas voi hoitaa takuuaikana havaitut virheet suoraan maahantuojan tai valmistajan kanssa. Asiakas voi myös ottaa yhteyttä Rautaverkon asiakaspalveluun, jolloin voimme auttaa asian hoitamisessa.
Mikäli tuotteissa on virheitä, tulee mahdolliset palautus- tai vaihtojärjestelyt aina sopia Rautaverkon asiakaspalvelun kanssa ennen tuotteen palauttamista, jotta voimme varmistaa asian mahdollisimman sujuvan käsittelyn.